CELEX: 32011R0263
Language: et
Date: 2011-03-17 00:00:00
Title: Komisjoni määrus (EL) nr 263/2011, 17. märts 2011 , millega rakendatakse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta seoses täieulatuslike andmete kogumise alustamisega ESSPROSi sotsiaalkaitse netohüvitiste mooduli jaoks  EMPs kohaldatav tekst

18.3.2011   
            
            
               ET
            
            
               Euroopa Liidu Teataja
            
            
               L 71/4
            
         KOMISJONI MÄÄRUS (EL) nr 263/2011,
   17. märts 2011,
   millega rakendatakse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta seoses täieulatuslike andmete kogumise alustamisega ESSPROSi sotsiaalkaitse netohüvitiste mooduli jaoks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. aprilli 2007. aasta määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta, (1) eriti selle artikli 5 lõiget 2 ja artikli 7 lõiget 3,
   ning arvestades järgmist:
   
               (1)
            
            
               Määrusega (EÜ) nr 458/2007 on kehtestatud metoodiline raamistik, mida kasutatakse statistika koostamiseks võrreldavatel alustel Euroopa Liidu jaoks, ning on seatud ajalised piirangud Euroopa integreeritud sotsiaalkaitsestatistika süsteemi (edaspidi „ESSPROS”) kohaselt koostatud statistika edastamiseks ja levitamiseks.
            
         
               (2)
            
            
               Kooskõlas määruse (EÜ) nr 458/2007 artikli 5 lõikega 1 korraldati kõikides liikmesriikides katsetuslik andmekogumine 2005. aasta kohta eesmärgiga kasutusele võtta sotsiaalkaitse netohüvitiste moodul.
            
         
               (3)
            
            
               Liikmesriikide katsetusliku andmekogumise kokkuvõttest on ilmnenud, et enamiku katseuuringute tulemused on positiivsed, ning seega tuleks vastu võtta rakendusmeetmed sotsiaalkaitse netohüvitiste mooduli jaoks täieulatusliku andmekogumise alustamiseks.
            
         
               (4)
            
            
               Sotsiaalkaitse netohüvitiste mooduli kasutusele võtmiseks tuleks kasutada piiratud lähenemisviisi, et hüvitisesaajate üldkogum kattuks sotsiaalkaitse brutohüvitiste saajate üldkogumiga, mille kohta kogutakse andmeid ESSPROSi põhisüsteemis.
            
         
               (5)
            
            
               Kooskõlas määruse (EÜ) nr 458/2007 artikli 7 lõikega 3 tuleks vastu võtta rakendusmeetmed täieulatusliku andmekogumise esimese aasta kohta ning meetmed, mis on seotud hõlmatud andmete üksikasjaliku klassifitseerimise, kasutatavate mõistete ja sotsiaalkaitse netohüvitiste mooduli kohta kehtivate andmelevi eeskirjadega.
            
         
               (6)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Liikmesriigid esitavad komisjonile (Eurostat) ESSPROSi sotsiaalkaitse netohüvitiste mooduliga seotud andmed igal aastal. Vaatlusperiood on kalendriaasta.
   2.   N aastat käsitlevad andmed koos eelmiste aastate kõikide parandustega edastatakse N + 2 aasta 31. detsembriks.
   3.   Esimene vaatlusaasta, mille kohta kogutakse sotsiaalkaitse netohüvitiste täieulatuslikke andmeid, on 2010.
   Artikkel 2
   1.   Sotsiaalkaitse netohüvitiste moodulis kasutatavad mõisted on esitatud I lisas.
   2.   Sotsiaalkaitse netohüvitiste moodulis kasutatavad üksikasjalikud klassifikatsioonid on esitatud II lisas.
   3.   Sotsiaalkaitse netohüvitiste mooduli suhtes rakendatavad andmelevi eeskirjad on esitatud III lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. märts 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 113, 30.4.2007, lk 3.
   
      I LISA
      
         Sotsiaalkaitse netohüvitiste moodulis kasutatavad mõisted
      
      
                  1.
               
               
                  Kohaldatakse määruse (EÜ) nr 458/2007 artiklis 2 sätestatud mõisteid.
               
            
                  2.
               
               
                  Kohaldatakse komisjoni määruse (EÜ) nr 10/2008 (1) I lisa punktis 1.3. „Sotsiaalkaitse skeemide kulud” sätestatud mõisteid.
               
            
                  3.
               
               
                  Lisaks kohaldatakse käesoleva määruse rakendamisel järgmisi mõisteid:
                  3.1.   „sotsiaalkaitse netohüvitised – piiratud lähenemisviis”– sotsiaalhüvitised, millest on maha arvatud maksud ja sotsiaalmaksed, mille on hüvitise saaja maksnud saadud rahalistelt sotsiaalhüvitistelt, ning millele on lisatud maksusoodustuse jääk (kui see on olemas) vastavalt järgmisele valemile:
                  Sotsiaalkaitse netohüvitised (piiratud lähenemisviis) = sotsiaalkaitse brutohüvitised* (1-AITR-AISCR) + maksusoodustuse jääk
                  Maksusoodustuse jääk tuleks sotsiaalkaitse netohüvitiste arvutamisel arvesse võtta ainult siis, kui seda ei ole otseselt arvesse võetud AITR ja/või AISCR puhul;
                  3.2.   „hüvitise (või hüvitiste rühma) kohta kehtiv keskmine liigendatud maksumäär”– maksusumma, mille hüvitise saaja on tasunud sellelt hüvitiselt ning mis on liigendatud sellelt hüvitiselt saadud kogusissetuleku (st saadud brutohüvitise) järgi;
                  3.3.   „hüvitise (või hüvitiste rühma) kohta kehtiv keskmine liigendatud sotsiaalmakse määr”– sotsiaalmaksete summa, mille hüvitise saaja on tasunud sellelt hüvitiselt ning mis on liigendatud sellelt hüvitiselt saadud kogusissetuleku (st saadud brutohüvitise) järgi;
                  3.4.   „maksusoodustuse jääk”– see osa maksusoodustuse koguväärtusest, mis on seotud sotsiaalhüvitiste suhtes kohaldatud maksusoodustusega (vastandina sellele osale, mis on seotud kõikide muud liiki sissetulekute suhtes kohaldatud maksusoodustusega).
               
            
                  4.
               
               
                  Käesoleva määruse rakendamiseks kasutatavad üksikasjalikud mõisted on esitatud ESSPROSi käsiraamatus, mille Euroopa Komisjon on koostanud koostöös liikmesriikidega.
               
            
         (1)  ELT L 5, 9.1.2008, lk 3.
   
   
      II LISA
      
         Sotsiaalkaitse netohüvitiste moodulis kasutatavad üksikasjalikud klassifikatsioonid
      
      
                  1.
               
               
                  Sotsiaalhüvitised jagatakse majanduslikust olukorrast sõltuvateks ja sellest sõltumatuteks hüvitisteks. Sotsiaalhüvitiste klassifikatsioonis on esitatud täpsemad üksikasjad sõltuvalt sellest, kas tegemist on regulaarse või ühekordse rahalise maksega:
                  
                              —
                           
                           
                              sotsiaalhüvitised;
                           
                        
                              —
                           
                           
                              isiku majanduslikust olukorrast sõltumatud sotsiaalhüvitised;
                           
                        
                              —
                           
                           
                              isiku majanduslikust olukorrast sõltumatud rahalised hüvitised;
                           
                        
                              —
                           
                           
                              isiku majanduslikust olukorrast sõltumatud regulaarsed rahalised hüvitised;
                           
                        
                              —
                           
                           
                              isiku majanduslikust olukorrast sõltumatud ühekordsed rahalised hüvitised;
                           
                        
                              —
                           
                           
                              isiku majanduslikust olukorrast sõltuvad sotsiaalhüvitised;
                           
                        
                              —
                           
                           
                              isiku majanduslikust olukorrast sõltuvad rahalised hüvitised;
                           
                        
                              —
                           
                           
                              isiku majanduslikust olukorrast sõltuvad regulaarsed rahalised hüvitised;
                           
                        
                              —
                           
                           
                              isiku majanduslikust olukorrast sõltuvad ühekordsed rahalised hüvitised.
                           
                        
            
                  2.
               
               
                  Hüvitised on liigendatud funktsiooni järgi määruse (EÜ) nr 458/2007 artikli 2 punkti b kohaselt. Kõnealune üksikasjalik klassifikatsioon on klassifikatsiooni esimesel tasandil koondatud järgmiselt:
                  
                              —
                           
                           
                              haigus/tervishoid;
                           
                        
                              —
                           
                           
                              töövõimetus;
                           
                        
                              —
                           
                           
                              vanadus;
                           
                        
                              —
                           
                           
                              toitjakaotus;
                           
                        
                              —
                           
                           
                              perekond/lapsed;
                           
                        
                              —
                           
                           
                              töötus;
                           
                        
                              —
                           
                           
                              eluase;
                           
                        
                              —
                           
                           
                              mujal klassifitseerimata sotsiaalne tõrjutus.
                           
                        
            
   
      III LISA
      
         Sotsiaalkaitse netohüvitiste mooduliga seotud andmelevi eeskirjad
      
      
                  1.
               
               
                  Eurostat avaldab teabe liikmesriikide kohta alles pärast seda, kui skeemide koondandmed on koostatud vähemalt järgmistes valdkondades::
                  
                              —
                           
                           
                              sotsiaalkaitse netohüvitised kokku;
                           
                        
                              —
                           
                           
                              nende sotsiaalkaitse netohüvitiste osakaal, mille puhul tuleb tasuda maksud ja/või sotsiaalmaksed;
                           
                        
                              —
                           
                           
                              sotsiaalkaitse netohüvitised liigendatuna funktsiooni järgi;
                           
                        
                              —
                           
                           
                              majanduslikust olukorrast sõltuvad ja sõltumatud hüvitised.
                           
                        
            
                  2.
               
               
                  Nõudmise korral esitab komisjon (Eurostat) üksikasjalikud andmed skeemide ja liikmesriikide lõikes konkreetsetele kasutajatele (siseriiklikud asutused, kes koguvad ESSPROSi andmeid, komisjoni osakonnad ja rahvusvahelised institutsioonid).
               
            
                  3.
               
               
                  Kui asjaomane liikmesriik on kogu teabe levitamisega nõus, on konkreetsetel kasutajatel õigus andmeid skeemide lõikes avaldada.
               
            
                  4.
               
               
                  Kui asjaomane liikmesriik ei ole kogu teabe levitamisega nõus, on konkreetsetel kasutajatel õigus avaldada skeemide kohta kokkuvõtlikke andmeid. Skeemide kohta kokkuvõtlike andmete koostamise puhul tuleb järgida asjaomases liikmesriigis kehtestatud andmelevi eeskirju.